****

**A gyermekek védelmében az eltűnt gyermekek világnapján**

Mindannyiunk közös érdeke, hogy védjük, óvjuk gyermekeinket a veszélyektől.



Forrás: internet

Fokozottabb a veszély, ha gyermek nem áll a család védelme alatt, elcsavargott, vagy szabad idejét ellenőrizetlenül máshol tölti, ugyanakkor a gyermek eltűnése a családból egyfajta jeladás arra, hogy nem érzi jól magát, nem kap elég figyelmet, vagy más eredetű gondjai miatt keresi a kitörés lehetőségeit.

Komolyan kell venni a gyermek jelzéseit, mivel ez csavargáshoz, a családból való elvágyódáshoz vezethet.

**Az eltűnt gyermekek lehetséges okai, melyekre kiemelt figyelmet kell fordítani:**

* kisebb gyerekeknél **belemerülés a  játékba, elkóborlás**
* gyermekotthonokban nevelkedő kiskorúak **csellengése**
* a családon belüli problémás helyzetet nehezen megélő gyermekek eltűnése, érzelmi trauma, egy-egy eseményhez kapcsolódó **szorongás, stresszhelyzet, félelem**(pl.: bizonyítványosztás után nem mer hazamenni)
* **bántalmazó, veszélyeztető családból** történő eltávozás
* **külön élő szülők közötti konfliktus helyzet** esetén a  kiskorúak ismeretlen helyen való tartózkodása
* **kalandvágy**(felnőttként történő viselkedés, szórakozás, tiltott dolgok kipróbálása);
* **veszekedés**szülőkkel/nevelőszülőkkel/nevelővel
* **bűncselekmények áldozatává válása** (emberrablás, emberkereskedelem, emberölés, szexuális bűncselekmények)

**Mit tegyen, ha eltűnt a gyermeke?**

* ellenőrizze, ahol tudomása szerint a gyereknek tartózkodnia kell,
* kedvelt megjelenési helyeit,
* kapcsolatrendszerét, barátait, rokonait, ismerőseit,
* a közösségi oldalakon rövid idő alatt nagyszámú felhasználó tudomására hozható az eltűnése, tegye közzé!
* értesítse a rendőrséget és hatékonyan működjön együtt a hatósággal a gyermek felkutatása érdekében!



Forrás: internet

**Az eltűnés bejelentése személyesen megtehető bármelyik rendőrkapitányságon, vagy a jól ismert 112-es segélyhívószámon!**

Szabolcs-Szatmár-Bereg Megyei Rendőr-főkapitányság

Bűnmegelőzési Osztály